
转讜住驻讜转





	注讬专讘 讚专讱 讛驻转讞. 谞专讗讛 诇专''讬 讚讛诇讻讛 讻专讘 讛讜谞讗 讚砖讘转 讛讜讗讬诇 讜讛讜转专讛 讛讜转专讛 讚转谞讬讗 讻讜讜转讬讛 讘驻专拽 讛讚专 (诇拽诪谉 讚' 注:) 讻诇 砖讛讜转专 诇诪拽爪转 砖讘转 讻讜' 讜讗讬谉 诇讜诪专 讚专讘讬 讬爪讞拽 讬注诪讬讚 讛讘专讬讬转讗 讗诇讬讘讗 讚专讘讬 讬讛讜讚讛 讚讛讗 诪讜拽讬 谞驻砖讬讛 讗驻讬诇讜 讻专' 讬讛讜讚讛 讘砖诪注转讬谉 讜讗讘讬讬 谞诪讬 住讘讬专讗 诇讬讛 讛讻讬 讘驻专拽 讻诇 讙讙讜转 (诇拽诪谉 讚' 爪讙:) 讜诪讬讛讜 讛讬讻讗 讚诇讬转谞讛讜 诇诪讞讬爪讜转 讗住讜专 讻讚诪住讬拽 讛讻讗 讗谞讗 讚讗诪专讬 讗驻讬' 讻专' 讬讜住讬 注讚 讻讗谉 诇讗 拽讗诪专 专讘讬 讬讜住讬 讗诇讗 诪砖讜诐 讚诇讬转谞讛讜 诇诪讞讬爪讜转 讜专讘 谞诪讬 驻住讬拽 讻专讘讬 讬讜住讬 讘住讜祝 驻专拽 讻诇 讙讙讜转 (砖诐) 讜讻谉 砖诪讜讗诇 讘谞驻专爪讛 诇专讛''专 讜讗注''讙 讚专讘 驻住讬拽 讻专' 讬讜住讬 讗驻讬' 讘讗讬转谞讛讜 诇诪讞讬爪讜转 讻讚诪讜讻讞 讙讘讬 砖转讬 讞爪讬专讜转 讜谞驻诇 讻讜转诇 砖讘讬谞讬讛诐 讚讛转诐 讛讜讬 砖驻讬专 讗讬转谞讛讜 诇诪讞讬爪讜转 讚讗讻转讬 讗讬讻讗 诪讞讬爪讜转 讞讬爪讜谞讜转 砖注诇 讬讚讬讛谉 谞注砖讛 讛讞爪专 专讛''讬 讜诪砖讜诐 讛讻讬 诪讬讬转讬 诪讞爪专 [讙讚讜诇讛] 砖谞驻专爪讛 注诇 讘注讬讗 讚专讘 讛讜砖注讬讗 讘驻专拽 讻诇 讙讙讜转 (讚' 爪讙:) 诪''诪 谞专讗讛 讚讘讛讗 讛讬诇讻转讗 讻专讘 讛讜谞讗 讻讚驻专讬砖讬转 讜谞专讗讛 诇专''讬 砖讗诐 注讬专讘讜 诇爪讜专讱 砖谞讬讛谉 诪讘讬转 诇讘讬转 讜谞住转诐 讛驻转讞 讘砖讘转 讚砖专讬 讻专讘 讛讜谞讗 讜讗驻讬诇讜 谞住转诐 讘讗诪爪注 讛砖讘讜注 讜讗讞''讻 谞驻转讞 讘砖讘转 砖专讬 讚讞讝专 讛注讬专讜讘 诇诪拽讜诪讜 讜专讗讬讛 诪讚讗诪专 讘驻' 讛讝讜专拽 (砖讘转 讚' 拽讗:) 住驻讬谞讜转 拽砖讜专讜转 讝讜 讘讝讜 诪注专讘讬谉 讜诪讟诇讟诇讬谉 诪讝讜 诇讝讜 谞驻住拽讜 谞讗住专讜 讞讝专讜 讜谞转拽砖专讜 讞讝专讜 诇讛转讬专谉 讛专讗砖讜谉 讜注讜讚 讚诇诪住拽谞讗 讚砖诪注转讬谉 讚诪讜拽讬 专' 讬爪讞拽 谞驻砖讬讛 讻专' 讬讛讜讚讛 讜砖专讬 讗驻讬' 讘诪讘讜讬 砖谞讬讟诇讛 拽讜专转讜 讻''砖 讚讬转讬专 讘注讬专讘讜 讚专讱 讛驻转讞 讚讛讗 讘驻专拽 讛讚专 (诇拽诪谉 讚' 注:) 拽讗诪专 讻诇 砖讛讜转专 诇诪拽爪转 砖讘转 讻讜' 诇讗转讜讬讬 注讬专讘 讚专讱 讛驻转讞 讜讝讛 讛讻诇诇 诇讗转讜讬讬 诪讘讜讬 砖谞讟诇讛 拽讜专转讜 诪砖诪注 讚讗讬 诇讗 讚转谞讬 讝讛 讛讻诇诇 诇讗 讛讜讬 砖专讬谞谉 诪讘讜讬 砖谞讬讟诇讛 拽讜专转讜 讗注''讙 讚讛讜讬 砖专讬谞谉 注讬专讘 讚专讱 讛驻转讞 讜谞住转诐 讜专讬爪讘''讗 讗讜诪专 讚诪讛转诐 谞诪讬 讬砖 诇讛讜讻讬讞 讚讛诇讻讛 讻专讘 讛讜谞讗 讚讛讛讬讗 住讜讙讬讗 讻专讘 讛讜谞讗 讚拽驻讬讚 讗诪讞讬爪讛 讟驻讬 讻讚讗诪专 讛讻讗 注讚 讻讗谉 诇讗 拽讗诪专 专讘讬 讬讜住讬 讻讜' 讜诇讛讻讬 讗讬 诇讗讜 讝讛 讛讻诇诇 诇讗 讛讜讬 砖专讬谞谉 诪讘讜讬 砖谞讬讟诇讛 拽讜专转讜 讗注''讙 讚砖专讬谞谉 注讬专讘 讚专讱 讛驻转讞 讜谞住转诐 讚讗讬诇讜 专讘讬 讬爪讞拽 拽驻讬讚 讟驻讬 讗讚讬讜专讬谉: 拽讜专讜转讬讜 讗讜 诇讞讬讬讜. 讘驻讬专讜砖 专砖''讬 讘讻转讬讘转 讬讚讜 谞诪爪讗 讻转讜讘 拽讜专转讜 讗讜 诇讞讬讜 讜讛讚讬谉 注诪讜 讜讗注''讙 讚讗诇讬讘讗 讚专讘讬 讬讛讜讚讛 拽讬讬诪讬谞谉 讜讗砖讻讞转 诇讛 诇讚讬讚讬讛 诪讘讜讬 谞讬转专 讘砖转讬 拽讜专讜转 讗讜 砖谞讬 诇讞讬讬诐 讻诪讜 讘诪驻讜诇砖 诪''诪 诇诪讛 诇讬 诇诪讬谞拽讟 拽讜专讜转讬讜 讻讬讜谉 讚讘拽讜专讛 讗讞转 讗讜 讘诇讞讬 讗讞讚 谞讗住专 讛诪讘讜讬: 讛转诐 讘诪讞讜讘专讬诐. 诇讛讗讬 砖讬谞讜讬讗 谞诪讬 讗讬讬专讬 讘讛讬讝诪讬 讜讛讬讙讬 讚诇讗 讛转拽讬谉 讬讛讜砖注 讗诇讗 讛讬讝诪讬 讜讛讬讙讬 讛诪讞讜讘专讬诐 讜诇讞讬诐 讻讚讗诪专 讘讛讚讬讗 讘诪专讜讘讛 (讘''拽 讚祝 驻讗.)





专讘 谞住讬诐 讙讗讜谉

诪砖讜诐 讚拽讗讬 讗讘讜讛 讘砖讬讟转讬讛 讞讜讝专讬谉 讗诇讜 讛讚讘专讬诐 注诇 讚讘专讬 专' 讬讛讜讚讛 砖讗诪专讜 讻讘专 讘诪讞讬爪讜转 砖讘转 诇讗 讛转讬专讜 诇讬讞讬讚 讗诇讗 讘讬转 住讗转讬诐 驻讬专讜砖 砖转讬 讘诇讗 注专讘 讜诇讗 讛讬讛 诪转讬专 专' 讬讛讜讚讛 诇转转 诇讬讞讬讚 讻诇 爪专讻讜 讗诇讗 讗诐 转讛讬讛 砖转讬 讜注专讘 讬讞讚讜 讜讘讝讛 讛讜讗 砖讜讛 注诐 专' 讬讜住讬 讘谞讜 砖讗诪' 谞讜转谞讬谉 诇讜 讘讬转 住讗转讬诐:



讬' 讚讘专讬诐 讛转谞讛 讬讛讜砖注 转诪爪讗 驻讬' 讻讜诇谉 讘讘讘讗 拽诪讗 讘驻专' 诪专讜讘讛 讜讘讙诪专讗 讚诪讙讬诇讛 讚讘谞讬 诪注专讘讗:



住诇讬拽 驻讬专拽讗 讚诪讘讜讬





专讘讬谞讜 讞谞谞讗诇

驻讬专砖讛 专讘 讗砖讬 谞讜转谞讬谉 诇讛谉 讻诇 爪讜专讻谉 讻讙讜谉 砖讛讜爪专讻讜 诇砖砖 诪讜转专讬谉 讗驻讬诇讜 讘砖讘注 讗讘诇 讗诐 讛拽讬驻讜 砖讘注 讜诇讗 讛讜爪专讻讜 讗诇讗 诇讞诪砖 讗驻讬诇讜 讘讞诪砖 讗住讜专讬谉 讜讗诇讗 讚拽转谞讬 谞讜转谞讬谉 诇讛谉 讻诇 爪讜专讻谉 讘讬谉 诪注讟 讘讬谉 讛专讘讛 讜讘诇讘讚 砖诇讗 讬讛讗 讘讬转 住讗转讬诐 讘诇讘讚 驻谞讜讬 诪讗讬 诇讗讜 驻谞讜讬 诪讗讚诐 讜讛谞讛 讝讛 讗讬谉 驻谞讜讬 诪讗讚诐 讚讛讗 砖诇砖讛 讘谞讬 讗讚诐 讛谉 讜讻诇 讗讞讚 讬砖 诇讜 讘讬转 住讗转讬诐 诇讗 谞砖讗专 驻谞讜讬 讗诇讗 讘讬转 住讗讛 讜讗住讬拽谞讗 驻谞讜讬 诪讻诇讬诐 诇驻讬讻讱 讻砖讛讜拽驻讜 诇讞诪砖 讜谞砖讗专讜 住讗转讬诐 驻谞讜讬诐 诪讻诇讬诐 谞讗住专讜 讗驻讬诇讜 讘讞诪砖:
讗转诪专 砖讘转讜 砖谞讬诐 讜谞讬转讜住驻讜 注诇讬讛谉 讘砖讘转 讗讞讚 讻讬讜谉 砖注讻砖讬讜 讙' 讛专讬 讛谉 谞注砖讜 砖讬讬专讛 讜谞讜转谞讬谉 诇讛谉 讻诇 爪专讻谉 讗讜 讚诇诪讗 讻讬讜谉 砖诇讗 拽谞讜 砖讘讬转讛 砖诇砖转谉 讻讗讞讚 讗讬谞谉 讗诇讗 讻讬讞讬讚讬诐 讜讗讬谉 谞讜转谞讬谉 诇讛谉 讗诇讗 住讗转讬诐 讜讻谉 砖诇砖讛 砖拽谞讜 砖讘讬转讛 讜诪转 讗' 诪讛谉 讘砖讘转 诪讗讬 讻砖讬讬专讛 讛谉 讗讜 讻讬讞讬讚讬诐. 



专讘 讛讜谞讗 讗诪专 砖讘转 讙讜专诪转. 驻讬专讜砖 讛讻诇 讛讜诇讱 讘砖注讛 砖拽谞讛 砖讘讬转讛 讗诐 讬讞讬讚讬谉 诪讛 砖谞讬转讜住驻讜 注诇讬讛谉 讗讬谉 讞讜砖砖讬谉 诇讛谉 讜讗诐 砖讬讬专讛 拽谞讜 砖讘讬转讛 讜诪转 讗讞讚 诪讛谉 讛砖谞讬诐 讛谞砖讗专讬诐 讬砖 诇讛谉 讻诇 爪专讻谉 讜诇讗 讞讬讬砖讬谞谉 诇讛讗讬 讚诪讬转. 



讜专' 讬爪讞拽 讗诪专 讚讬讜专讬谉 讙讜专诪转. 驻讬' 讛讻诇 诇驻讬 讛讚讬讜专讬谉 讜讗诐 讬讞讬讚讬谉 讬讞讬讚讬谉 讗诐 砖讬讬专讛 砖讬讬专讛. 诇讬诪讗 专讘 讛讜谞讗 讜专' 讬爪讞拽 讘驻诇讜讙转讗 讚专' 讬讛讜讚讛 讜专' 讬讜住讬 驻诇讬讙讬 讚转谞谉 讞爪专 砖谞驻专爪讛 诪砖转讬 专讜讞讜转讬讛 讘讬转 讻讜' 讜驻砖讜讟讛 讛讬讗. 



驻住拽讗 讜讞讻诪讬诐 讗讜诪专讬诐 讗讞讚 诪砖谞讬 讚讘专讬诐. 讛讬讬谞讜 转"拽 讚拽转谞讬 诇讗 讚讘专讜 讗诇讗 讘讛讜讜讛 讜驻专拽讬谞谉 讗讬讻讗 讘讬谞讬讬讛讜 讬讞讬讚 讘讬砖讜讘 诇转"拽 讘讬砖讜讘 诇讗 讚驻诇讬讙讬 注诇 转"拽 讚讛讜讗 专' 讬讛讜讚讛 讚讗诪专 (讛讜讗 专' 讬讛讜讚讛) 讘砖讬讬专讛 讜讞诇拽讜 注诇讬讜 讛诐 讗驻讬诇讜 讘讬讞讬讚 诪讬讛讜 讘诪拽讜诐 讛砖讬讬专讜转 讘诪讚讘专 讗讘诇 讘讬砖讜讘 诇讗 讜专讘谞谉 讘转专讗讬 讗诪专讬 讗驻讬诇讜 讘讬砖讜讘 讜拽讬讬"诇 讻讜讜转讬讬讛讜:
[诪转谞讬'] 讚' 讚讘专讬诐 驻讟讜专讬谉 讘诪讞谞讛 讻讜'. 讜讻诪讛 讛谉 诪讞谞讛. 讬专讜砖诇诪讬 专' 讬讜讞谞谉 讗讜诪专 注砖专讛 砖谞讗' [砖"讗 讻"讛] 讜讬讘讜讗讜 谞注专讬 讚讜讚 讜讬讚讘专讜 讗诇 谞讘诇 讜讙讜' 诪讛讜 讜讬谞讜讞讜 谞注砖讜 诪讞谞讛 专"讬 讘谉 驻讝讬 讗讜诪专 注砖专讛 注讚 诇诪讞谞讛 讙讚讜诇 (讘诪讞谞讛) [讻诪讞谞讛] 讗诇讛讬诐 [讚讛"讗 讬"讘] 讜讻诪讛 诪讞谞讛 讗诇讛讬诐 注砖专讛 转谞讬 讘砖诐 专' 讬讛讜讚讛 讬"讘 讗诇祝 讻诪讞谞讛 讬砖专讗诇. 



转"专 诪讞谞讛 讛讬讜爪讗转 诇诪诇讞诪转 讛专砖讜转 诪讜转专讬谉 讘讙讝诇 注爪讬诐 讬讘砖讬诐 讻讜'. 注砖专讛 讚讘专讬诐 砖讛转谞讛 讬讛讜砖注 诪驻讜专砖讬谉 讘住讜祝 驻专拽 诪专讜讘讛 讜讗讜拽讬诪谞讗 诪讜转专讬谉 讘讙讝诇 注爪讬诐 讜讗驻讬诇讜 讘砖讗专 注爪讬诐 讚诇讗 讛讬讝诪讬 讜讛讬讙讬 谞讬谞讛讜 讜讗驻讬诇讜 转诇讜砖讬谉 讜讗驻讬诇讜 讬讘砖讬谉.





专砖讘"讗

讗讬讻讗 讘讬谞讬讬讛讜 讬讞讬讚 讘讬砖讜讘. 讜驻住拽 专"讞 讝"诇 讻转谞讗 讘转专讗 讚讗诪专 讗驻讬诇讜 讬讞讬讚 讘讬砖讜讘. 讜讻谉 讻转讘 讛专讘 讗诇驻住讬 讝"诇 讚诇专讘谞谉 讘转专讗讬 砖专讬 诇讟诇讟讜诇讬 讘转讜讱 诪讞讬爪讛 砖诇 砖转讬 讗讜 砖诇 注专讘 讻讚讬谉 讛诪讚讘专, 讜讛诇讻转讗 讻讜讜转讬讬讛讜. 讜讻转讘 注诇讬讜 讛专讗讘"讚 讝"诇: 谞专讗讛 诪讚讘专讬讜 讻讬 讛讜讗 诪驻专砖 讛诪讞诇讜拽转 讗驻讬诇讜 讘讘讬转 住讗转讬诐 讘诇讘讚 讚转"拽 讘讬讬砖讜讘 [讻诇诇] 讻诇诇 诇讗, 讜诪砖讜诐 讛讻讗 驻住拽 讻专讘谞谉 讘转专讗讬. 讜讛诐 讚讘专讬 转讬诪讗 讚诇讗 讗砖讻讞谉 诇讗 转谞讗 讜诇讗 讗诪讜专讗 讚驻诇讬讙 讗讛讗 讚拽谞讛 拽谞讛 驻讞讜转 诪砖诇砖讛 讟驻讞讬诐 讚诇讗讜 诪讞讬爪讛 讛讬讗, 讚讘讬谉 诇注谞讬谉 讻诇讗讬诐 讘讬谉 诇注谞讬谉 住讜讻讛 讘讬谉 诇注谞讬谉 砖讘转 讞讜爪抓 讚诪讞讬爪讛 诪注诇讬讬转讗 讛讬讗, 讜讻讜诇讛讜 诪驻专砖谉 讘诇讬 砖讜诐 住驻拽, 讗诇讗 讜讚讗讬 讻讱 专讗讜讬 诇驻专砖 讻诪讜 砖驻讬专砖转讬. 讜讻讘专 讛讜拽讘注讛 讛诇讻讛 讻专' 讬讜住讬 讘讬讞讬讚 讚讘讬谉 讘讬砖讜讘 讘讬谉 讘诪讚讘专 讚讬谞诐 砖讜讛 诇讘讬转 住讗转讬诐 讘诇讘讚 讜诇讗 讬讜转专 注"讻.



讗专讘注讛 讚讘专讬诐 驻讟专讜 讘诪讞谞讛. 讜诪驻专砖 讘讬专讜砖诇诪讬 (讛"讬) 讚注砖专讛 拽专讜讬谉 诪讞谞讛, 讚讙专住讬谞谉 讛转诐: 讻诪讛 讛讜讗 诪讞谞讛 专' 讞谞讬谞讗 讗诪专 诪讗讛 砖谞讗诪专 (砖讜驻讟讬诐 讝, 讬讟) 讜讬讘讗 讙讚注讜谉 讜诪讗讛 讗讬砖 讗砖专 讗转讜 讘拽爪讛 讛诪讞谞讛, 专' 讗讘讜谉 讘注讬 讗讬诇讜 讗诪专 诪讞谞讛 讜讛讗谞砖讬诐 讗砖专 讗转讜 诪讗讛 讬讗讜转, 专' 讬讜讞谞谉 讗诪专 注砖专讛 砖谞讗诪专 (砖诪讜讗诇 讗 讻状讛:讬壮) 讜讬讘讜讗讜 注砖专讛 注讘讚讬 讚讜讚 讜讙讜' 诪讛讜 讜讬讘讜讗讜 专' 讚讜住转讗讬 讘谉 砖讜谞诐 讗诪专 谞注砖讛 诪讞谞讛, 专' 讬讛讜讚讛 讘谉 驻讝讬 讗诪专 注砖专讛 注讚 诇诪讞谞讛 讙讚讜诇 讻诪讞谞讛 讗诇拽讬诐 (讚讘专讬 讛讬诪讬诐-讗 讘, 讻讘) 讜讻诪讛 讛讬讗 诪讞谞讛 讗诇讬诐 注砖专讛. 转谞讬 讘砖诐 专' 讬讜讚讗 砖谞讬诐 注砖专 讗诇祝 讻诪讞谞讛 讬砖专讗诇.



诪讜转专讬诐 讘讙讝诇 注爪讬诐. 讜讗住讬拽谞讗 讘讙诪专讗 讘讻诇 注爪讬诐 讘讬谉 讘讛讬讝诪讬 讘讬谉 讘讛讬讙讬 讘讬谉 讘砖讗专 注爪讬诐, 讘讬谉 诇讞讬诐 讜讬讘砖讬诐 讘讬谉 诪讞讜讘专讬谉 讘讬谉 转诇讜砖讬谉. 讜讘讬专讜砖诇诪讬 (讛"讬) 讗住专讜 讻砖注砖讜讬谉 讞讘讬诇讛, 讚讙专住讬谞谉 讛转诐: 专' 讚谞讬讗诇 讘专讬讛 讚专讘 拽讟讬谞讗 讘砖诐 专讘 讞讜谞讗 讗诐 注砖讜讬谉 讞讘讬诇讛 讗住讜专.





专讬讟讘"讗

专讬砖讗 专壮 讬讜住讬 讘专壮 讬讛讜讚讗 讜住讬驻讗 专讘谞谉 讗讬谉 诪砖讜壮 讚讘专讬砖壮 拽讗讬 专壮 讬讛讜讚壮 讗讘讜讛 讘砖讬讟转讬讛 讜砖诪注讬谞谉 诪讛讻讗 诇讛讚讬讗 讚讘住讬驻讗 讚讙讘讬 砖讬讬专讗 诇讗 拽讗讬 讗讘讜讛 讘砖讬讟转讬讛 讜讝讛 诪讘讜讗专 讗驻讬壮 诇转讬谞讜拽讜转 砖诇 讘讬转 专讘谉: 讗状诇 讗诪专 专讘 讛讻讬 驻讬壮 讗驻砖专 砖讬讗诪专 专讘 诪讬诇转讗 讚转诪讬讛讗 讻讬 讛讗. 讗状诇 讗讜专讬讬转讗 谞讘讬讗讬诐 讜讻转讜讘讬诐 讚讗诪专 讛讻讬 驻讬壮 讘砖讘讜注讛 讻讱 讗诪专. 讗诪专 专讘 讗砖讬 讜诪讗讬 拽讜砖讬讗 驻讬壮 讻讜诇讬 讛讗讬 讚讚讬诇诪讗 讛讻讬 拽讗诪专 讻讬 讙壮 砖谞爪专讻讜 诇砖砖 住讗讬谉 讜讛讜拽驻讜 讝壮 住讗讬谉 诪讜转专讬谉 讜讛状讛 砖讛讬讛 讬讻讜诇 诇讜诪专 砖讛讜拽驻讜 讞壮 住讗讬讜 驻讞讜壮 诪砖讛讜 讚讛讗 诇讬讻讗 驻谞讜讬 讘讬转 住讗转讬壮 讗诇讗 砖转驻住 专讘 讞砖讘讜谉 砖诇诐 讛讜爪专讻讜 诇讞诪砖 讜讛讜拽驻讜 砖讘注 讗驻讬壮 讘讞诪砖 讗住讜专讬谉. 驻讬壮 讚讻诇 砖讬砖 砖诐 讘讬转 住讗转讬诐 驻谞讜讬 讛讻诇 讗住讜专 讜讗驻讬壮 诪讛 砖爪专讬讱 诇讛诐 讜讗讬谉 诪讟诇讟诇讬谉 讘讜 诪讚专讘谞谉 讗诇讗 讘讚壮 讗诪讜转 讻诪讜 讘讻专诪诇讬转 讜驻专讻讬壮 讜讗诇讗 讛讗 拽转谞讬 讜讘诇讘讚 砖诇讗 讬讛讗 讘讬转 住讗转讬诐 驻谞讜讬 诪讗讬 诇讗讜 驻谞讜讬 诪讗讚诐. 驻讬专讜砖 诪讗讬 诇讗讜 砖诇讗 讬讛讗 砖诐 讘讬转 住讗转讬诐 驻谞讜讬 讻讬 讗讞专 砖谞讬转谉 诇讻诇 讗壮 讜讗壮 诪讘谞讬 讗讚诐 讻砖讬注讜专 讘讬转 住讗转讬诐 砖诇讗 讬砖讗专 砖诐 诪拽讜诐 驻谞讜讬 讻讚讬 讗讚诐 讗讞讚 讜讛讻讬 拽转谞讬 谞讜转谞讬谉 诇砖讬讬专讗 讻诇 爪专讻谉 讘讬谉 诇爪讜专讱 讻诇讬诐 讗讜 讗驻讬壮 诇爪讜专讱 诪谞讬谉 讘谞讬 讗讚诐 讘讬转 住讗转讬诐 诇讻诇 讗壮 讛讬壮 讚谞驻讬砖 讟驻讬 讜讘诇讘讚 砖诇讗 讬砖转讬讬专 砖诐 驻谞讜讬 讻讚讬 砖讬注讜专 讗讚诐 讗讞讚 讜讛讻讗 讘诪讬诪专讗 讚专讘 诇讗 谞砖讗专讜 住讗转讬诐 驻谞讜讬诐 诪讗讚诐 讗爪讗 讻砖讛讜爪专讻讜 诇砖砖 讜讛讜拽驻讜 砖诪谞讛. 讜驻专拽讬壮 讚讛状拽 砖讬转谞讜 诇讛谉 讻诇 爪专讻谉 诇驻讬 爪讜专讱 讻诇讬诐 讚讜讜拽讗 讜讗讬谉 爪专讬讱 诇爪诪爪诐 讻讬 讬讻讜诇讬谉 诇讛专讘讜转 注讚 讻讚讬 爪专讻谉 讻诇 讝诪谉 砖诇讗 讬讛讗 讛诪讜拽祝 讘讬转 住讗转讬诐 讜讻谉 讛诇讻讛. 讜诇驻讜诐 讞讚讗 诪驻讬专讜砖讬 讚诇注讬诇 讛讗 讗转讬讗 讻专讘谞谉 讚讜拽讗 讜诇讗 讻专壮 讬讜住讬 讗讘诇 诇驻讜诐 驻讬壮 讘转专讗 讗转讬讗 讛讗 讗驻讬壮 讻专壮 讬讜住讬 谞诪爪讗转 诇诪讚 讻讬 诇讚讘专讬 讛讻诇 讗讬谉 诇讙专讜注 诪讘讬转 住讗转讬诐 诇注讜诇壮 讻讬 讗驻讬壮 讘讗讚诐 讗壮 讗状讗 诇讛讬讜转 讘讬转 住讗转讬壮 讻讜诇讜 驻谞讜讬:



讗讬转诪专 讙壮: 驻讬壮 砖谞转谞讜 诇讛谉 讻诇 爪专讻谉 诪注专讘 砖讘转 诪驻谞讬 砖讛讬讜 讘砖讬专讗 讜诪转 讗壮 诪讛谉 讘砖讘转 驻讬壮 讜讗讬谞诐 专讗讜讬壮 讗诇讗 诇讘讬转 住讗转讬诐 讗诇讬讘讗 讚专壮 讬讜住讬 讘专 讬讛讜讚讗 讚讛诇讻转讗 讻讜讜转讬讛 讜诪砖讻讞转 诇讛 讗诇讬讘讗 讚专讘谞谉: 讻讬 讻砖讞讝专讜 砖谞讬诐 讬讛讬讛 砖诐 讘讬转 住讗转讬诐 驻谞讜讬壮 砖谞讬诐 讜谞讬转讜住驻讜 注诇讬讛诐 驻讬壮 讛讬讜 砖谞讬诐 讜谞转谞讜 诇讛诐 讘讬转 住讗转讬诐 诇专壮 讬讜住讬 讘专 讬讛讜讚讗 讗讜 讻诇 爪专讻谉 诇专讘谞谉 讜讛拽专驻祝 砖砖讘转讜 讘讜 讛讬讛 注讜讚祝 注诇 讛砖讬注讜专 讜诇讗 讛讬讜 专讗讜讬谉 诇讟诇讟诇 讘讜 讜谞讬转讜住驻讜 讘砖讘转 讜讛诐 专讗讜讬谉 诇驻讬 讝讛 讛住讻诪讛 诇讟诇讟诇 讘讗讜转谉 诪讞讬爪讜转 讗讜 讘讗讜转讜 拽专驻祝 讗讬驻诇讬讙讜 讘讛 专讘 讛讜谞讗 讜专讘 讬爪讞拽 讞讚 讗诪专 砖讘转 讙讜专诪转 驻讬壮 讻谞讬住转 砖讘转 讙讜专诪转 拽谞讬谉 砖讘讬转讛 讜讘讬谉 诇讛拽诇 讜讘讬谉 诇讛讞诪讬专 讛讻诇 讛讜诇讱 讻驻讬 诪讛 砖拽谞讜 讘讻谞讬住转 砖讘转 讜讞讚 讗诪专 讚讬讜专讬谉 讙讜专诪讬谉 驻讬壮 讜讛讻诇 讻驻讬 诪讛 砖讛诐 讗谞砖讬诐 讚注讜砖讬谉 讚讬讜专讬谉 讙讜专诪讬谉 讘讬谉 诇讛拽诇 讗讜 诇讛讞诪讬专 讜讗住讬拽谞讗 讚专讘 讛讜谞讗 讚讗诪专 砖讘转 讚讛讜转专讛 讛讜转专讛 砖砖讘转 讙讜专诪转:



注讬专讘 讚专讱 讛驻转讞. 驻讬壮 注讬专讘 注诐 讞讘专讜 讛讚专 讘爪讚讜 砖讛讻讜转诇 讘讬谉 砖谞讬讛诐 讚专讱 驻转讞 讗壮 讗讜 讚专讱 讞诇讜谉 讗壮 砖讛讬壮 讘讬谞讬讛壮 专讗讜讬 诇注专讘 讘讜 讜谞住转诐 讛驻转讞 讗讜 讛讞诇讜谉 讘砖讘转 诪讛讜 砖讬砖转诪砖讜 讝讜 注诐 讝讜 讚专讱 讛驻转讞讬壮 讜讛讞诇讜谞讜壮 讛讗讞专讬诐 砖诇讗 讛讬讜 专讗讜讬讬诐 诇注讬专讜讘 讗诪专 诇讜 讛讜讗讬诇 讜讛讜转专讛 砖讘转 讛讜转专讛 讜诪砖诪注 讚拽讘诇讛 诪讬谞讛 专讘讛 诪专讘 讛讜谞讗 讛诇讻讱 讛讻讬 讛诇讻转讗: 诇讬诪讗 专讘 讛讜谞讗 讜讻讜壮 讜讻谉 讙专壮 专砖状讬 讝状诇 诪讘讜讬 砖谞讬讟诇壮 拽讜专转讜 讗讜 诇讞讬讬讜 讜诇讙壮 拽讜专讜转讬讜 讜诇讞讬讬讜 讞讚讗 讚住转诐 诪讘讜讬 讗讬谉 讘讜 讗诇讗 拽讜专壮 讗讞转 讗讜 诇讞讬 讗壮 砖讗驻讬诇讜 讛讜讗 诪驻讜诇砖 讛讻砖讬专讜 讘爪状驻 诪讻讗谉 讜诇讞讬 讗讜 拽讜专讛 诪讻讗谉 讜注讜讚 讚讗驻讬诇讜 诇专壮 讬讛讜讚讗 砖诪讻砖讬专 诪讘讜讬 诪驻讜诇砖 讘诇讞讬 讗讜 拽讜专壮 诪讻讗谉 诇诪讛 诇讬 砖谞讬讟诇讜 砖谞讬讛诐 讘谞讬讟诇 讗壮 诪讛谉 住讙讬 讛诇讻讱 诇讗 讙专住讬壮 诇讬讛 讜讘转讜住驻壮 讛注讬讚讜 砖诪爪讗讜 谞拽讜讚 诪讻转讘 讬讚讜 砖诇 专砖状讬 讝状诇 拽讜专转讜 讗讜 诇讞讬讬讜: 讗诪专 诇讱 专讘 讛讜谞讗 讗谞讗 讚讗诪专讬壮 讗驻讬壮 诇专壮 讬讜住讬 注讚 讻讗谉 诇讗 拽讗诪专 专壮 讬讜住讬 讛转诐 讗诇讗 讚诇讬转谞讛讜 诇诪讞讬爪讜转 谞专讗讛 砖专讘讜转讬讬 讘注诇讬 讛转讜住驻讜转 讝状诇 住讜讘专讬壮 讚讛讗 诇讚讞讜讬讗 讘注诇诪讗 拽讗诪专讬壮 诇讛 诇专讘 讛讜谞讗 诇讗讜拽讜诪讬 诪讬诪专讗 讗驻讬壮 讻专壮 讬讜住讬 讗讘诇 拽讜砖讟讗 讚诪讬诇转讗 讚讗讬讛讜 讗驻讬壮 讛讬讻讗 讚诇讬转谞讛讜 诇诪讞讬爪讜转 讗诪专 讜讝讛 转讬诪讗 讙讚讜诇 讛讗 诇诪讛 诇谉 讻讬讜谉 讚讗砖讻讞谉 诇讬讛 讘注讜讘讚讗 讚讚拽诇讗 诇驻讜壮 驻砖讟讬壮 砖讛讜讗 驻讜住诇 讘砖谞讬讟诇 诇讞讬讜 注讚 砖谞爪讟专讱 诇驻专砖 讚讗诇讬讘讗 讚专讘 讘诇讞讜讚 拽讗诪专 诇讛 讗诇讗 讜讚讗讬 讛诪注砖讛 讛讛讜讗 诪讜讻讬讞 诇谞讜 讚讘讚讜讜拽讗 谞拽讟讬壮 诇讬壮 讛讻讗 讗诇讬讘讗 讚专讘 讛讜谞壮 诪驻谞讬 砖专讗讬谞讜 诪讛 砖讗诪壮 砖诐 讘讗讜转讜 诪注砖壮 讜讻谉 讚注转 专讘讜转讬:



讗讬讻讗 讘讬谞讬讬讛讜 讬讞讬讚 讘讬讬砖讜讘 讻讘专 驻专砖转讬讜 讘诪砖谞转讬谞讜 讜专砖状讬 讝状诇 驻讬壮 讚专讘谞谉 拽诪讗讬 讻讬讜谉 讚注诇 砖讬讬专讗 拽讗讬 诪住转诪讗 讘诪讚讘专 讗讬讬专讬 讚讜诪讬讗 讚砖讬讬专讗 讗讘诇 专讘谞谉 讘转专讗讬 注诇 专壮 讬讜住讬 讘专 讬讛讜讚讗 讗转讜 讜讗讬讛讜 诇讗 诪驻诇讬讙 讘讬谉 讬讬砖讜讘 诇诪讚讘专 讜诇讗 讛讝讻讬专 砖讬讬专讗 讜谞诪爪讬谞讜 诇诪讚讬诐 讚诇专壮 讬讜住讬 讜专讘谞谉 讘转专讗讬 讗讬谉 讛驻专砖 讘讬谉 讬讬砖讜讘 诇诪讚讘专 讜讛讗 讗讬驻住拽讗 诇谉 讛诇讻转讗 讘讬讞讬讚 讻专壮 讬讜住讬 讘专 讬讛讜讚讗 讜讘砖讬讬专讗 讗驻讬壮 专讘谞谉 拽诪讗讬 诪讜讚讜 讚讗驻讬壮 讘讬讬砖讜讘 谞讜转谞讬谉 诇讛诐 讻诇 爪专讻谉 讜讘讚讗诪专讬壮 讘讛讚讬壮 讚讬讞讬讚 讘讬讬砖讜讘 讘诇讞讜讚 讗讬讻壮 讘讬谞讬讬讛讜 讛诇讻讱 讗诇讬讘讗 讚讛诇讻转讗 讗讬谉 讛驻专砖 讘讬谉 讬讬砖讜讘 诇诪讚讘专: 讚壮 讚讘专讬诐 讛转讬专讜 讘诪讞谞讛 驻讬壮 讘诪讞谞讛 讛讬讜爪讗转 讘讗专抓 讬砖专讗诇 诇诪诇讞诪转 讛专砖讜转 讜讘讬专讜砖壮 谞讞诇拽讜 讻诪讛 讛诐 诪讞谞讛 讬砖 砖讗诪专讜 注砖专讛 讜讬砖 砖讗诪专讜 诪讗讛: 讜转谞讬 讘砖诐 专讘讬 讬讜讚讗 讬状讘 讗诇祝 讻诪讞谞壮 讬砖专讗诇 讜讚注转 讛驻讜住拽讬壮 讚讛讜讬 讘注砖专讛 讻讬讜谉 讚讘转诇诪讜讚壮 讚讬诇谉 诇讗 讗驻诇讬讙讜 讘讛谉 讜讚讜讜拽讗 讘诪讞谞壮 讛转讬专讜 讗讘诇 讘砖讬讬专讗 诇讗 讛转讬专讜 讻诇讜壮 讜讛讬讬谞讜 讚砖讘拽 转谞讗 砖讬讬专讗 讜谞拽讟 诪讞谞讛 讜讻谉 诪驻讬专砖 讘讬专讜砖诇诪讬 讙讘讬 讞讬驻讛 砖讛转讬专讜诐 诪诇注专讘 讜讬砖 讞爪专讜转 讘诪讞谞讛 转驻转专 诇讛转讬专 讗讜讛诇讬谉 砖讘诪讞谞讛 讻讛讚讗 讚转谞讬 讗讜讛诇讬谉 砖讘诪讞谞壮 讗讬谞讜 爪专讬讻讬谉 注讬专讜讘 讗讜讛诇讬谉 砖讘砖讬讬专壮 爪专讬讻讬谉 注讬专讜讘 注状讻 讗讘诇 讬砖 砖砖讘砖讜 讛讬专讜砖壮 讜讙讜专住讬壮 讘讛驻讱 讚讘砖讬讬专讗 讗讬谉 爪专讬讻谉 注讬专讜讘 讜讘诪讞谞壮 爪专讬讻讬谉 注讬专讜讘 讜讗状讗 诇讙专讜住 讻谉 讻讚诪讜讻讞 诪诪转谞讬壮 讜讘转讜住驻转壮 讙状讻 讗驻讬壮 讻诪讜 砖讻转讘谞讜 讻谉 讻转壮 专壮 诪砖讛 讛讻讛谉 讝状诇 讛讙讬讛 注诇 讛专诪讘状诐 讝状诇 砖转驻住 讗讜转讛 讙专住讗 讜讛讚讬谉 注诪讜 讜诇注谞讬谉 讛讬拽祝 诪讞讬爪讛 讚讬谉 砖讬讬专讗 讜诪讞谞壮 砖讜讬谉 讜讻谉 讗诪专 讘转讜住驻转讗 专壮 讬讛讜讚讗 讗讜壮 诇讗 讬专讘讛 诇讬讞讬讚 讬讜转专 诪讘讬壮 住讗转讬壮 讜讗讬谉 砖讬讬专讗 驻讞讜转壮 诪讙壮 讗讞专 砖讬讬专讗 讜讗讞讚 诪讞谞讛 驻讬专讜砖 诇讻讜诇讛讜 转谞讗讬 诇诪专 讻讚讗讬转 诇讬讛 讜诇诪专 讻讚讗讬转 诇讬讛.



诪转讬专讬谉 讘砖诇 注爪讬壮 驻讬壮 诇讗 讚拽 讘诇讬砖谞讗 讜讛状拽 诪讜转专讬谉 讘谞讟讬诇转 注爪讬诐 诪谉 讛砖讚讜转 讜讗注状讙 讚讘注诇诪讗 讞砖讜讘 讙讝诇 讜讗住讬拽谞讗 讘转诇诪讜讚讗. 砖讛诐 诪讜转专讬谉 讘讛诐 讗驻讬壮 讛诐 转诇讜砖讬诐 讜讬讘砖讬诐 砖谞专讗讛 砖讛讻讬谞诐 讛讘注诇讬诐 诇爪讜专讱 注爪诪谉 讜讘讬专讜砖壮 讗诪壮 砖讗诐 注砖讜讬讬谉 讞讘讬诇壮 讗住讜专讬壮 讜讗驻砖专 砖讗讬谉 讝讗转 砖讟转 转诇诪讜讚讗 砖诇谞讜 讻讬讜谉 讚驻专讬砖讜 讟讜讘讗 讘讛讗讬 注谞讬谞讗 讜诇讗 诪讚讻专讜 讛讗 诪讬诇转讗: 讛讗 转拽谞转讗 讚讬讛讜砖注 讛讬讗: 驻讬专讜壮 讘讻诇 讗讚诐 讜诪讗讬 专讘讜转讗 讚诪讞谞讛: 讗状谞 讛转诐 讘诪讞讜讘专讬谉 驻专讬讱 讜讘讛讬讝诪讬 讜讛讬讙讬 讚讜讜拽讗 讚讛讻讬 诪讜讻讞 讘驻壮 诪专讜讘讛 砖诇讗 转讬拽谉 讬讛讜砖注 讗诇讗 讘讛讝诪讬 讜讛讬讙讬 讜讘注讬壮 转诇转讗 诇讙专讬注讜转 讛讝诪讬 讜讛讙讬 讜诪讞讜讘专讬谉 讜诇讞讬谉 讜讘诪讞谞讛 讛转讬专讜 讗驻讬壮 讘砖讗专 注爪讬诐 讜转诇讜砖讬谉 讜讬讘砖讬谉 讚注讚讬驻讬 讟驻讬 讜讻谉 讛诇讻讛: 诪转 诪爪讜讛 拽讜谞讛 诪拽讜诪讜 驻讬壮 诇拽讘专讜 讘诪拽讜诐 砖讛讜讗 诪转: 讗讬讝讛讜 诪转 诪爪讜讛 讻诇 砖讗讬谉 诇讜 拽讜讘专讬谉 讻讜壮 驻讬专砖转讬讛 讘讬讘诪讜转 讘住状讚: 诪驻谞讛讜 诇讻诇 专讜讞 砖讬专爪讛 驻讬专讜砖 拽住状讚 砖专状诇 砖诪驻谞讛讜 诪砖讚讛 诇砖讚讛 讜驻专讬拽 专讘 讘讬讘讬讗 讚讛讻讗 讘诪转 诪讜讟诇 注诇 讛诪爪专 砖讗状讗 砖诇讗 诇讬讟诇讜 诪砖诐 诪驻谞讬 砖讛讜讗 讛讬诇讜讱 讘谞讬 讗讚诐 讜讬讻砖诇讜 讻讛谞讬诐 讜注讜砖讬 讟讛专讜转 讜讘讻讬 讛讗 诇讗 拽诇讛 诪拽讜诪讜 砖诐 讜讻讬讜谉 砖谞讜转谉 诇讜 专砖讜转 诇驻讟专讜 诪驻谞讛讜 诇讻诇 专讜讞 砖讬专爪讛 驻讬壮 讜讘讛讗 讛讜讛 讚拽转谞讬 诪爪讬注转讛 讛讛驻专砖 砖讬砖 讘讬谉 砖讚讛 讝专讜注 诇砖讚讛 谞讬专 讗讜 砖讚讛 讘讜专 讜诇讗 讻砖讛讬讛 诪讜讟诇 讘转讜讱 讛砖讚讛 讚讛讛讜讗 诇注讜诇诐 拽谞讛 诪拽讜诪讜 讜讗讬谞讜 诪驻谞讛讜 诪砖诐:





讛诪讗讬专讬

讻诇 砖讛转专谞讜 讘砖讬讬专讗 诇讬转谉 诇讛谉 讻诇 爪专讻谉 驻讬专讜砖讜 讗祝 讘谞砖讗专 诪拽讜诐 驻谞讜讬 讛讜讗讬诇 讜诇讗 谞砖讗专 讘讬转 住讗转讬诐 驻谞讜讬 砖讗诐 谞砖讗专 讘讬转 住讗转讬诐 驻谞讜讬 讛专讬 讬砖 讻讗谉 诪拽讜诐 讞砖讜讘 砖诇讗 诇讚讬专讛 讜谞诪爪讗 讞住专 诪讞讬爪讛 专讘讬注讬转 讜谞诪爪讗 讛讻诇 讻谞驻专抓 诇诪拽讜诐 讛讗住讜专 讜讛讜讗 砖讗诪专讜 讘讻讗谉 讘砖讬讬专讗 讛讜爪专讻讜 诇砖砖 讜讛拽讬驻讜 砖讘注 诪讜转专讬谉 砖诪讗讞专 砖讗讬谉 砖诐 讘讬转 住讗转讬诐 砖诇讗 诇爪讜专讱 讘讟诇 讛讜讗 诇讙讘讬 讛砖讗专 讗讘诇 讗诐 诇讗 讛讜爪专讻讜 讗诇讗 诇讞诪砖 讛专讬 讬砖 讻讗谉 住讗转讬诐 驻谞讜讬 讜讗讬谞讜 讘讟诇 讜讝讛 专讗讬讛 讙诐 讻谉 砖诇砖谞讬诐 (讜讗讬谉) [讗讬谉] 谞讜转谞讬谉 诇讛诐 讗诇讗 住讗转讬诐 砖讗诇讜 讻谉 讛专讬 讛讜转专讜 诇讛谉 砖砖 讗祝 讘诇讗 爪讜专讱. 讜诪讛 砖讛拽砖讜 注诇讬讛 讗诇讗 讛讗 讚拽转谞讬 讜讘诇讘讚 砖诇讗 讬讛讬讛 砖诐 住讗转讬诐 驻谞讜讬 诪讗讬 诇讗讜 驻谞讜讬 诪讗讚诐 讻诇讜诪专 砖讗讬谉 讬转专 注诇 讘讬转 住讗转讬诐 诇讻诇 讗讞讚 讜讗诐 讻谉 讗祝 诇讗 讛讜爪专讻讜 讗诇讗 诇讞诪砖讛 讛专讬 诪讻诇 诪拽讜诐 注讜诇讬谉 诇讛诐 砖砖 讜谞诪爪讗 砖讗讬谉 驻谞讜讬 讗诇讗 住讗讛. 讜转讬专抓 诇讗 驻谞讜讬 诪讻诇讬诐 砖讗讬谉 诪转讬专讬谉 讘讬转专 诪谉 讛爪讜专讱 讗诇讗 讘讬转 住讗转讬诐 讘讬谉 讻诇诐 讜讻砖讛讜爪专讻讜 诇讞诪砖 谞诪爪讗 讘讬转 住讗转讬诐 驻谞讜讬. 讻讱 讛讬讗 砖讟转谞讜 讘注谞讬谞讬诐 讗诇讜. 讜诇讙讗讜谞讬 讛专讗砖讜谞讬诐 专讗讬转讬 砖诇讗 讛讝拽讬拽讜 砖转讬 讜注专讘 讘诪讞讬爪讛 讗诇讗 讘讚讬专讛 砖转砖诪讬砖讛 诇讗讜讬专 讗讘诇 讘讚讬专讛 讙诪讜专讛 讗祝 讗讞讚 诇讘讚 谞拽专讗 诪讞讬爪讛 讜讻谉 讬砖 讞讜诇拽讬谉 讘讛 讘拽爪转 讚讘专讬诐 讜讝讛 谞专讗讛 诇讬 注讬拽专:



砖讬讬专讗 讝讜 砖讻转讘谞讜 讗诪专讜 注诇讬讛 讘转诇诪讜讚 讛诪注专讘 讗讬谉 砖讬讬专讗 驻讞讜转讛 诪砖诇砖讛 讜讗讬谉 讛注讻讜状诐 诪砖诇讬诐 讘砖讬讬专讗. 拽讟谉 讬砖专讗诇 诪讛讜 砖讬砖诇讬诐 讘砖讬讬专讗 讜诇讗 讛讜讘专专讛 砖诐. 讜讬砖 诪讻砖讬专讬谉 砖住驻拽 住讜驻专讬壮 诇讛拽诇. 讜讙讚讜诇讬 讛诪讞讘专讬壮 讻转讘讜 砖讗讬谉 讛拽讟谉 诪砖诇讬诐:



砖讬讬专讗 讝讜 砖诪转 讗讞讚 诪讛诐 讘砖讘转 讗讜 砖谞讬诐 砖谞讬转讜住祝 注诇讬讛诐 讗讞讚 讘砖讘转 讻讙讜谉 砖讛讬讛 诇讛诐 讘转讜讱 讛转讞讜诐 砖讘转 讙讜专诪转 讜诇讗 讚讬讜专讬谉 砖诇 注讻砖讬讜 讜讛讬诇讻讱 讘砖讬讬专讗 砖诪转 讗讞讚 诪讛诐 讛讜讗讬诇 讜讛讜转专讛 诇讻诇 爪专讻讛 讛讜转专讛 诇讻诇 讗讜转讛 砖讘转 讜砖谞讬诐 砖谞转讜住祝 诇讛诐 讗讞讚 讛讜讗讬诇 讜谞讗住专讜 诪砖讞砖讬讻讛 讗诇讗 讘讘讬转 住讗转讬诐 谞讗住专讜 讛讻诇 讛讜诇讱 讗讞专 讛砖讘讬转讛. 讜讻谉 诇注谞讬谉 注讬专讜讘 注讬专讘 讚专讱 讛驻转讞 讻讙讜谉 砖讛讬讜 砖转讬 讞爪专讜转 讜驻转讞 讘讬谞讬讛谉 讜注讬专讘讜 注诇 讚注转 讛驻转讞 讜谞住转诐 讘砖讘转 讻讙讜谉 砖谞驻诇讛 诪驻诇转 讻谞讙讚讜 诪砖转诪砖 讚专讱 讞诇讜谉 [注讬专讘 讚专讱 讞诇讜谉] 讜谞住转诐 讞诇讜谉 讘砖讘转 诪砖转诪砖 讚专讱 驻转讞 砖诪讗讞专 砖讛讜转专讛 讛讜转专讛. 讜诪讻诇 诪拽讜诐 诇注谞讬谉 讛讻砖专 诪讘讜讬 讻讙讜谉 讞爪专 砖谞驻专爪讛 诇专砖讜转 讛专讘讬诐 讗讜 诪讘讜讬 砖谞讬讟诇 诇讞讬讜 讜拽讜专转讜 讘砖讘转 讗讜 驻住讬 讘讬专讗讜转 砖讬讘砖讜 诪讬诪讬讛谉 讘砖讘转 讛讜讗讬诇 讜讗讬谉 讘讛谉 诪讞讬爪讜转 讗住讜专讜转 讗祝 诇讗讜转讛 砖讘转 讜讝讛 砖讗诪专讜 谞驻专爪讛 诪砖转讬 专讜讞讜转讬讛 诇讗讜 讚讜拽讗 砖讗诐 讘讬转专 诪注砖专 讗祝 诪专讜讞 讗讞转 讜讗诐 讘注砖专 讗祝 诪砖转讬 专讜讞讜转 讻砖专 讗诇讗 砖驻讬专砖讜讛 讘驻专拽 讙讙讜转 [爪讚:] 讘注砖专 讜讘拽专谉 讝讜讬转 讜讛讜讗 讛讚讬谉 诇谞驻专爪讛 讘诪诇讜讗讛 诇专砖讜转 讛专讘讬诐:



讻诇诇 讛讚讘专讬诐 砖讻诇 诪讞讬爪转 砖转讬 讗讜 注专讘 诇讘讚 讗注驻状讬 砖讛讜拽驻讛 诇砖讘讜转 讘转讜讻讛 讜讻谉 转诇 讜谞拽注 讜讙谞讛 讜拽专驻祝 讜讚讬专讛 讛注砖讜讬讛 诇讞讜爪讛 诇讛 讜讻讬讜爪讗 讘讗诇讜 诇讗讞讚 讗讜 诇砖谞讬诐 讗讬谉 谞讜转谞讬谉 诇讛诐 讗诇讗 讘讬转 住讗转讬诐 讜讻诇 砖讛讬拽驻讜 讬转专 诪讘讬转 住讗转讬诐 讗讬谉 诪讟诇讟诇讬谉 讘讜 讗诇讗 讘讗专讘注 讗诪讜转 诇砖诇砖讛 谞讜转谞讬谉 讻诇 爪专讻谉 讗驻讬壮 讻诪讛 讻讜专讬诐 讜讘诇讘讚 砖诇讗 讬讛讗 讘讬转 住讗转讬诐 驻谞讜讬. 讜讻讘专 讘讬讗专谞讜 砖讬砖 讞讜诇拽讬诐 讘拽爪转 讚讘专讬诐 讜讗祝 讙讚讜诇讬 讛驻讜住拽讬壮 讻转讘讜 讘讛 讚讘专讬壮 砖讗讬谞讬 讬讻讜诇 诇讬砖讘谉:



讻讘专 讘讬讗专谞讜 讘诪砖谞讛 砖讘诪讞谞讛 驻讟讜专讬诐 诪诇注专讘 注讬专讜讘讬 讞爪专讜转 讛讗 讘砖讬讬专讗 诇讗 讛讜讝讻专讛 讜讙讚讜诇讬 讛专讘谞讬诐 讻转讘讜 讘讛 讘驻专拽 讛讚专 砖爪专讬讻讬诐 诇注专讘 讜讙讚讜诇讬 讛诪讞讘专讬壮 讻转讘讜 讘注谞讬谉 讝讛 讛驻讱 讛讚讘专讬诐 讜谞住讞 讚讘专讬讛诐 讬讜砖讘讬 讗讜讛诇讬诐 讗讜 住讜讻讜转 讗讜 诪讞谞讛 砖讛拽讬驻讜讛讜 诪讞讬爪讛 讗讬谉 诪讟诇讟诇讬谉 诪讗讛诇 诇讗讛诇 注讚 砖讬注专讘讜 讻讜诇诐 讗讘诇 砖讬讬专讗 砖讛拽讬驻讜讛 诪讞讬爪讛 讗讬谉 爪专讬讻讬谉 诇注专讘 讜诪讜爪讬讗讬谉 诪讗讛诇 诇讗讛诇 讘诇讗 注讬专讜讘 讜讛专讬 讝讛 讛驻讱 诪砖谞转谞讜 讜讗祝 讘转讜住驻转讗 讗诪专讜 讗讛诇讬诐 砖讘砖讬讬专讗 爪专讬讻讬诐 注讬专讜讘 讜砖讘诪讞谞讛 驻讟讜专讬诐 讜诪讻诇 诪拽讜诐 讘转诇诪讜讚 讛诪注专讘 诪爪讗谞讜讛 讻讚讘专讬讛诐 砖讗诪专讜 砖诐 讬砖 讞爪专讜转 讻诪讞谞讛 诇讛转讬专 讗讛诇讬诐 砖讘诪讞谞讛 讻讛讚讛 讚转谞讬 讗讛诇讬诐 砖讘诪讞谞讛 爪专讬讻讬诐 注讬专讜讘 砖讘砖讬讬专讗 讗讬谉 爪专讬讻讬诐 注讬专讜讘 (讜诇砖讟转谞讜 讬砖 诪驻专砖讬壮 讘讜 讻谉 讬砖 讞爪专讜转 讘诪讞谞讛 诇讛转讬专 讗讛诇讬诐 砖讘诪讞谞讛 讻讛讚讗 讚转谞讬 讗讛诇讬诐 砖讘诪讞谞讛 爪专讬讻讬诐 注讬专讜讘 砖讘砖讬讬专讗 讗讬谉 爪专讬讻讬诐 注讬专讜讘) 讜诇砖讟转谞讜 讬砖 诪驻专砖讬壮 讘讜 讻谉 讬砖 讞爪专讜转 讘诪讞谞讛 诇讛转讬专 讗讛诇讬诐 砖讘诪讞谞讛 砖讗诐 讬砖 砖诇砖 讞爪专讜转 砖诇 砖谞讬 砖谞讬 讘转讬诐 诪转讬专讬谉 讻诇 砖讗专 讗讛诇讬诐 砖讘诪讞谞讛 讻诇讜诪专 砖讗诐 专爪讛 诇诪讜讚 讗诇驻讬诐 讗诪讛 讗讬谉 爪专讬讱 诇诪讜讚 诪驻转讞 讘讬转讜 讗诇讗 诪谉 讛讘讬转 讛讞讬爪讜谉 讜讻诪讜 砖讗诪专讜 讘驻专拽 讻讬爪讚 (诪注专讘讬) [诪注讘专讬谉] 讘讬讜砖讘讬 爪专讬驻讬谉 砖讗诐 讬砖 诇讛诐 砖诇砖 讞爪专讜转 砖诇 砖谞讬 砖谞讬 讘转讬诐 讛专讬 讻诇诐 讻讗诇讜 讛诐 拽讘讜注讬诐 讜诪讜讚讚讬谉 诪讘讬转 讛讞讬爪讜谉 讻讛讚讗 讚转讗谞讬 讗讛诇讬诐 砖讘诪讞谞讛 爪专讬讻讬谉 注讬专讜讘 讻讙讜谉 砖拽讘注讜 注爪诪诐 讘诪拽讜诐 讗讞讚 讗讘诇 讗讛诇讬诐 砖讘砖讬讬专讗 讗讬谉 诪爪讜讬诐 诇拽讘讜注 注爪诪诐 讘诪拽讜诐 讗讞讚 砖讗讬谉 讚专讱 讛讜诇讻讬 讚专讻讬诐 诇拽讘讜注 注爪诪诐 讜讛讬诇讻讱 讗讬谉 爪专讬讻讬谉 注讬专讜讘 讜诪砖谞转谞讜 讛驻讜讟专转 讘诪讞谞讛 驻讬专讜砖讜 讘砖讗讬谉 砖诐 讗讛诇 拽讘讜注 讻讙讜谉 砖讗讬谉 拽讜讘注讬诐 注爪诪诐 砖诐 讜讛讜讗 讛讚讬谉 诇砖讬讬专讗 讜讻谉 讛讚讘专讬诐 谞专讗讬谉. 讜讗祝 讙讚讜诇讬 讛诪讞讘专讬诐 讻转讘讜讛 讘讛诇讻讜转 诪诇讻讬诐 讜诪诇讞诪讜转讬讛谉 讻砖讟转谞讜:



讘谞讬 诪讞谞讛 讞讜谞讬诐 讘讻诇 诪拽讜诐 砖讬专爪讜 讜讘诪拽讜诐 砖谞讛专讙讬谉 砖诐 专砖讗讬诐 诇拽讘专谉 讗驻讬壮 讛讬讜 诇讛诐 砖诐 拽专讜讘讬壮 砖讬爪讗讜 讘讛诐 诪讻诇诇 诪转 诪爪讜讛 讛讗 砖讗专 讘谞讬 讗讚诐 讗讬谉 谞拽讘专讬谉 诇砖诐 讗诇讗 讗诐 讻谉 讛讜讗 讘讻诇诇 诪转 诪爪讜讛 讛讗 诪转 诪爪讜讛 诪讬讛讗 拽谞讛 诪拽讜诪讜 讜讝讛 砖讗诪专讜 讘诪转 诪讜谞讞 讘住专讟讬讗 专状诇 讚专讱 讛专讘讬诐 讻讘讜砖讛 诪驻谞讛讜 诇讬诪讬谉 讛住专讟讬讗 讗讜 诇砖诪讗诇讛. 砖讚讛 讘讜专 讜砖讚讛 谞讬专 诪驻谞讛讜 诇砖讚讛 讘讜专 谞讬专 讜讝专讜注 诪驻谞讛讜 诇谞讬专. 砖转讬讛谉 讘讜专讜转 砖转讬讛谉 讝专讜注讜转 诪驻谞讛讜 诇诪拽讜诐 砖讬专爪讛. 讜讗诐 拽谞讛 诪拽讜诪讜 讛讬讗讱 讬讻讜诇 诇驻谞讜转讜 驻讬专讜砖讛 讘诪转 讛诪讜讟诇 注诇 讛诪爪专 专状诇 注诇 讗诐 讛讚专讱 砖诪转讜讱 砖谞转谉 诇讜 诇驻谞讜转讜 诪驻谞讬 注讜砖讛 讟讛专讜转 诪驻谞讛 诇讻诇 专讜讞 砖讬专爪讛:





诪讛专砖"讗 - 讞讬讚讜砖讬 讛诇讻讜转

讘讚"讛 注讬专讘 讚专讱 讻讜' 讚讛诇讻讛 讻专讘 讛讜谞讗 讻讜' 讚转谞讬讗 讻讜讜转讬讛 驻' 讛讚专 讻讜' 讜诪讬讛讜 讛讬讻讗 讚诇讬转谞讛讜 诇诪讞讬爪讜转 讗住讜专 讻讚诪住讬拽 讻讜' 注讻"诇 讬砖 诇讚拽讚拽 讘讝讛 讚讛讗 讘讛讱 讘专讬讬转讗 讚驻' 讛讚专 砖专讬 谞诪讬 诪讘讜讬 砖谞讬讟诇讛 拽讜专转讜 讜诇讬转讗 讛诇讻转讗 讛讻讬 讜讗"讻 讗讚专讘讛 谞讬诪讗 讗讬驻讻讗 讚讛诇讻讛 讻专讘讬 讬爪讞拽 讘讛讛讬讗 讚谞讬讟诇讛 拽讜专转讜 讻讬讜谉 讚讗讬转谞讛讜 诇讚讬讜专讬谉 讚转"讻 驻专拽 讛讚专 讜讬砖 诇讬讬砖讘 讚讛讛讬讗 讚谞讬讟诇讛 拽讜专转讜 驻诇讜讙转讗 讚转谞讗讬 讛讬讗 讚专' 讬讛讜讚讛 讜专' 讬讜住讬 讜讛诇讻讛 讻专' 讬讜住讬 诇讙讘讬 专' 讬讛讜讚讛 讜讚讜"拽:


讘讗"讚 砖注诇 讬讚讬讛谉 谞注砖讛 讛讞爪专 专讛"讬 讜诪砖"讛 诪讬讬转讬 诪讞爪专 讙讚讜诇讛 砖谞驻专爪讛 讻讜' 注讻"诇 讻爪"诇 讚讛讱 讘注讬讗 讚专讘 讗讜砖注讬讗 谞诪讬 讘讛讱 讙讜讜谞讗 诪讬讬专讬 讚讗讬讻讗 诪讞讬爪讛 讛讞讬爪讜谞讛 讻驻专砖"讬 砖诐:


讘讗"讚 讜谞专讗讛 诇专"讬 砖讗诐 注讬专讘讜 诇爪讜专讱 砖谞讬讛谉 诪讘讬转 讻讜' 讜讗驻讬' 谞住转诐 讘讗诪爪注 讛砖讘讜注 讜讗讞"讻 讻讜' 注讻"诇 讻爪"诇 讜注讬讬谉 讘专讗"砖 讜讘诪专讚讻讬 讜拽"诇:


讘讗"讚 讜注讜讚 讚诇诪住拽谞讗 讻讜' 讜砖专讬 讗驻讬' 讘诪讘讜讬 砖谞讬讟诇讛 拽讜专转讜 讻"砖 讚讬转讬专 讘注讬专讘讜 讚专讱 讻讜' 注讻"诇 讜诇驻"讝 诇讬转讗 诇讛讱 转住转讬讬诐 讚拽讗诪专 转诇诪讜讚讗 诇注讬诇 讚讛讗 讚专' 讬爪讞拽 砖专讬 讘注讬专讘 讚专讱 讛驻转讞 讜讻"讛 讘专讗"砖 讜爪"诇 讚诪拽专讬 讗讬转讗 诇讚讬讜专讬谉 讻讬讜谉 讚讗讬谉 讘讬谞讬讛谉 讗诇讗 讛诪讞讬爪讛 讚诪驻住拽转 注"讬 住转讬诪讛 讗讘诇 诇驻讬 讚讘专讬 专讬爪讘"讗 谞专讗讛 讚讛讱 讘专讬讬转讗 诇讗 诪转谞讬讬' 讗诇讗 诇驻讬 住讘专转 专讘 讛讜谞讗 讚诇讗 转诇讬 诪讬诇转讗 诪讬讚讬 讘讚讬讜专讬谉 讗讘诇 住讘专转 讚专讘 讬爪讞拽 讚转诇讬 诪诇转讗 讘讚讬讜专讬谉 讜讚讗讬 讚讟驻讬 讬砖 诇讗住讜专 讘注讬专讘 讚专讱 讛驻转讞 诪讘谞讬讟诇 拽讜专转讜 讜讛砖转讗 讛讱 转住转讬讬诐 讚拽讗诪专 转诇诪讜讚讗 拽讬讬诪讗 砖驻讬专 讗祝 诇驻讬 讛诪住拽谞讗 讜讚讜"拽:





讞讻诪转 砖诇诪讛

讙诪' 转住转讬讬诐 讚专讘 讛讜谞讗 讛讜讗 讚讗诪专 讻讜' 讻爪"诇:


专砖"讬 讘讚"讛 注讬专讘 讚专讱 讻讜' 讜谞住转诐 讛驻转讞 讗讜 讗诐 讛讬讜 讻讜' 讻爪"诇 谞"讘 谞"诇:





专砖"砖

讘诪砖谞讛 讜诪讚诪讗讬. 驻讬' 讛专注"讘 砖讗"爪 诇讛专讬诐 转"诪 讻讜'. 讛砖诪讬讟 砖讙诐 诪注"砖 讗"爪 诇讛驻专讬砖 (讜讛专诪讘"诐 讝讻专讜) 讜讻谉 诇拽诪谉 驻"讙 诪注专讘讬谉 讘讚诪讗讬 驻讬' 砖诇讗 讛驻专讬砖 诪诪谞讜 转"诪 讜讛砖诪讬讟 诪注"砖 讜诇"讚:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讚专"讛 讛讜讗 讚讗诪专 砖讘转 讙讜专诪转. 注讬讬谉 诇拽诪谉 讚祝 诪讘 注"讗 转讚"讛 讜谞讬讟诇讟诇:

